**Dodatok číslo 1 k školskému poriadku zo dňa 2.9. 2020**

**Platnosť dodatku od 2.9. 2020**

1./ Ak ide o ospravedlnenie neprítomnosti dieťaťa alebo žiaka počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, lehota podľa § 144 ods. 10 zákona č. 245/2008 Z. z. sa predlžuje z 3 po sebe nasledujúcich vyučovacích dní na 5 po sebe nasledujúcich vyučovacích dní.

2./ Upozorňujeme žiakov a ich zákonných zástupcov, že v prípade opakovania ročníka dieťaťa sa zníži jeho predpoklad na riadne ukončenie povinnej školskej dochádzky a vzdelávania v základnej škole, a to tak, že ak by v procese povinnej školskej dochádzky opakoval z dôvodu nezvládnutia učiva niektorý ročník dvakrát alebo dva rôzne ročníky, môže sa stať, že nepostúpi do deviateho ročníka.

3./ V prípade distančného vzdelávania je žiak školy povinný komunikovať s vyučujúcimi prostredníctvom žiackeho konta na EduPage. V prípade, že toto nie je z objektívnych dôvodov možné, je nutné sa so školou skontaktovať a komunikovať akoukoľvek inou formou ( email školy, telefonicky, osobne v škole za dodržania podmienok a opatrení školy, MŠVVaŠ a ÚVZ).